system
Răspunde în limba română, în stilul Wikipedia, cat mai corect gramatical.
user
Spune-mi câteva lucruri despre Mitropolia Ungrovlahiei.
assistant
Mitropolia Ungrovlahiei a fost o structură canonică a Ortodoxiei, înființată în anul 1359 de Patriarhia de Constantinopol. În acel an patriarhul ecumenic Calistos I l-a numit pe călugărul grec Iachint de Vicina ca prim titular al Mitropoliei Ungrovlahiei. 

Denumirea mitropoliei provine din necesitatea distingerii în vremea respectivă a valahiilor din Balcani (teritorii locuite de valahi) de cea aflată sub autoritatea Regatului Ungariei, numită din acest motiv Ungrovlahia. 

Inițial sediul Mitropoliei a fost la Curtea de Argeș. În anul 1517 scaunul mitropolitan a fost mutat la Târgoviște, iar în 1668 la București. 

Mitropolitul Nifon Rusailă a primit în anul 1865 titlul de mitropolit primat al României, titlu asociat de atunci celui de mitropolit al Ungrovlahiei.

În anul 1925 funcția de mitropolit primat a fost înlocuită cu cea de patriarh al Bisericii Ortodoxe Române.

În data de 17 mai 1990 titulatura patriarhului Bisericii Ortodoxe Române, aceea de Arhiepiscop al Bucureștilor și mitropolit al Ungrovlahiei, a fost schimbată, implicit înlocuindu-se denumirea multiseculară a Mitropoliei Ungrovlahiei cu aceea de Mitropolia Munteniei și Dobrogei.

Bibliografie
 Alexandru Elian, Legăturile Mitropoliei Ungrovlahiei cu Patriarhia din Constantinopol și cu celelalte biserici ortodoxe, în: Biserica Ortodoxă Română, 1959, nr. 7-10;
 Șerban Turcuș, Sfântul Scaun și românii în sec. al XIII-lea, Editura Enciclopedică, București, 2001.
 Lectură suplimentară 
 Istoria Mitropoliei Ungrovlahiei, Vol. 1, Gheorghe M. Ionescu, Editura Atelierele Socec
 Istoricul mitropoliei Ungro-Vlahici și mitropoliții țarei muntenești, George I. Gibescu, 1907
 Arhiva Mitropoliei Țarii Romînești: 1365-1890, Roumanie. Direcția generală a arhivelor statului, 1961

Vezi și 
 Nicolae Alexandru
 Listă de mitropoliți ai Ungrovlahiei

Legături externe 
 http://www.apostolia.eu/articol_204/infiin%C5%A3area-mitropoliei-%C5%A2arii-romane%C5%9Fti.html

Mitropoliile Bisericii Ortodoxe Române
Istoria Țării Românești